[[Stængel (plantedel)|Stænglerne]] er stivhårede forneden, men ellers glatte. Bladene forneden ved [[Rod (plantedel)|roden]] danner en krans af [[nyre]]formede blade med lange stilke. Bladene længere oppe er [[Bladstilling|spredtstillede]], trekantet til [[Hjerte (geometri)|hjerteformede]] og med grovtakket [[Bladrand|rand]]. Bladene er 10-15 cm lange og 5-9 cm brede. Over- og underside er ensartet græsgrøn. [[Blomstring (botanik)|Blomstringen]] sker i [[maj]]-[[juni]]. Blomsterne er hvide, 4-tallige [[blomst]]er, der er samlet i endestillede toppe. De fire [[kronblad]]e i de enkelte blomster sidder to og to over for hinanden så de danner et lille kors. Kronbladene er 4-8 mm lange og 2-3 mm brede. [[Frugt]]erne er først grønne, senere lysebrune/-grå [[skulpe]]r med mange, olieholdige små skinnende sorte [[Frø (plantedel)|frø]], der sidder i to række og frigives, når skulpen åbnes. En enkelt plante kan producere hundredvis af frø, som kan spredes flere meter fra moderplanten.
Invasive_arter